Bly só fiks saam met jou gesin - WelstandWelstand
Tuis / Advies / Bly só fiks saam met jou gesin
Ons weet dat jy nie 'n oormaat vry tyd het nie en dat jy nie tussen jou oefensessie en jou gesin wil kies nie. En dis in orde, want jy kan albei doen.
En terwyl jy daarmee besig is, sal jy jou kinders wys hoe 'n aktiewe leefstyl nou eintlik lyk sodat hulle meer geneigd sal wees om daarby te hou as hulle ouer word.
Kry iets wat julle almal graag saam sal wil doen
Genot maak 'n groot deel uit van op die ou end aanhou om iets te doen. Wat kan jy doen wat jou en jou gesin sal gelukkig maak en terselfdertyd julle hartklop sal aanjaag?
As jy en jou gesin buitelugmense is, wat van 'n staptog? As julle daarvan hou om prettige goed vir 'n goeie doel te doen, wat van 'n stappie om rommel op te tel of om oor naweke 'n hond van 'n skuiling vir 'n draffie te neem?
Is jy en jou gesin huismense? Maak hindernisbane in die tuin. Moenie laat die winter jou keer nie. Raak vol modder. Onthou, die doel is dat almal moet pret hê. As jy regtig nie wil buitentoe gaan nie, skuif die rusbank en bring die pret na binne. Maar wat jy ook al doen, maak seker dat jy daardie hartklop opjaag.
Kweek gesonde gewoontes aan
Begin Saterdagoggende met 'n prettige, aktiewe roetine by jou klub se swembad. As jou kinders oud genoeg is, hoekom neem jy hulle nie saam met jou deur jou roetine nie? Dis 'n prettige manier om 'n band te vorm. Hier is 'n paar ander idees.
– Doen saam 'n klas – ry, skop, oefen. Tieners is welkom om aan enige groepoefenklas deel te neem. Kontroleer net jou klub se rooster.
– 'n Saterdagswemsessie. Dit maak nie saak hoe die weer buitekant is nie, ons swembaddens is altyd verhit, en jy het dus nie 'n verskoning nie.
– As die weer te lekker is om in die huis te bly, gaan buitentoe. Neem die honde strand toe. Gaan stap en neem 'n piekniekmandjie saam.
– Maak 'n nuwe tradisie van stap of fietsry ná skool, of doen dit na aand-ete. Dit maak nie saak wanneer jy dit doen nie, solank jy dit net doen.
– Maak Maandae vleisloos. Vegetariese maaltye kan baie smaaklik wees en goed vir jou gesondheid. Probeer hierdie resepte saam maak.
Dis nie maklik nie, maar met so 'n bietjie dink en toewyding kan jy fiks bly en gehaltetyd saam met jou gesin deurbring.